Na temelju članka 77. Zakona o znanstvenoj djelatnosti i visokom obrazovanju (Narodne novine br. 123/03, 198/03, 105/04, 174/04, 2/07, 46/07, 45/09/, 63/11, 94/13, 139/13, 101/14, 60/15 i 131/17) i članka 100. Statuta Sveučilišta u Splitu, a sukladno Odluci Senata Sveučilišta u Splitu o Natječaju KLASA:……..,URBROJ:……………… od …………………..2020. godine, Sveučilište u Splitu raspisuje

NATJEČAJ
za upis studenata u I. godinu diplomskih sveučilišnih i specijalističkih diplomskih stručnih studija u akademsku godinu 2020./2021

OPĆI DIO

I. OSNOVNO
1. Ovim Natječajem za upis studenata u I. godinu diplomskih sveučilišnih i specijalističkih diplomskih stručnih studija u akademsku godinu 2020./2021 (u daljnjem tekstu: Natječaj) određuju se uvjeti prijave i upisa u I. godinu diplomskih sveučilišnih i specijalističkih diplomskih stručnih studija na Sveučilištu u Splitu u statusu redovitih i izvanrednih studenata u akademsku godinu 2020./2021.
2. Na Natječaj se mogu prijaviti osobe oba spola. Riječi i pojmovni sklopovi koji se koriste u Natječaju, a koji imaju rodno značenje, bez obzira jesu li korišteni u muškom ili ženskom rodu odnose se na jednak način na muški i ženski rod.
3. Pravo upisa na studij pristupnici ostvaruju ovisno o broju postignutih bodova u razredbenom postupku.
4. Izravan upis na studij u statusu redovitih studenata, pod uvjetom da prijeđu bodovni prag i zadovolje eventualne dodatne provjere znanja, vještina i sposobnosti za upis na pojedine studije Sveučilišta u Splitu, ostvaruju:
1. hrvatski branitelji iz Domovinskog rata
1. HRVI (hrvatski ratni vojni invalidi iz Domovinskog rata)
1. djeca smrtno stradalih, zatočenih ili nestalih branitelja i 100%-tnih HRVI Domovinskoga rata I. skupine
1. djeca osoba poginulih, umrlih ili nestalih pod okolnostima iz članaka 6., 7. i 8. Zakona o zaštiti vojnih i civilnih invalida rata
1. djeca civilnih invalida rata čije je oštećenje organizma nastalo pod okolnostima iz čl. 8. Zakona o zaštiti vojnih i civilnih invalida rata.
1.  djeca mirnodopskih vojnih i civilnih invalida rata I. skupine sa stopostotnim oštećenjem organizma nastalo pod okolnostima iz članaka 6., 7. i 8. Zakona o zaštiti vojnih i civilnih invalida rata 
1. osobe sa 60% i više tjelesnog oštećenja (invaliditeta)
1. osobe iz sustava alternativne skrbi
5. Potvrde kojima pristupnici dokazuju pripadnost jednoj od kategorija iz točke 4. moraju biti izdane u Republici Hrvatskoj te su ih dužni dostaviti (u izvorniku ili ovjerenoj preslici) prilikom prijave za upis u I. godinu studija.

II. PRIJAVE ZA UPIS I RAZREDBENI POSTUPAK
1. Prijave za upis na pojedine studije Sveučilišta u Splitu obavljaju se na sastavnicama Sveučilišta u Splitu na način i u vremenu kako je navedeno u Posebnom dijelu Natječaja.
2. Razredbeni postupak te eventualne dodatne provjere posebnih znanja, vještina i sposobnosti za upis na pojedine studije Sveučilišta u Splitu provode sastavnice Sveučilišta u Splitu prema uvjetima u Posebnom dijelu Natječaja.
3. Pristupnici koji ne pristupe eventualnoj dodatnoj provjeri posebnih znanja, vještina i sposobnosti gube pravo upisa na studij.

III. TROŠKOVI DODATNIH PROVJERA ZNANJA, VJEŠTINA I SPOSOBNOSTI
Sastavnice Sveučilišta u Splitu za akademsku godinu 2020./2021 svojim aktima propisuju iznose troškova koje studenti plaćaju za eventualne dodatne provjere znanja, vještina i sposobnosti te druge eventualne troškove razredbenog postupka, što se navodi u Posebnom dijelu Natječaja.

IV. PARTICIPACIJA STUDENATA U TROŠKOVIMA STUDIJA/ŠKOLARINA
1. Pitanja participacije studenata u troškovima studija/školarina uređena su Odlukom Senata Sveučilišta u Splitu KLASA: 003-08/19-05/00014, URBROJ: 2181-202-01-01-19-0040, od 12. srpnja 2019. godine, čiji tekst je sastavni dio Natječaja. 
2. Studenti posebnih studija koji se u potpunosti izvode na engleskom jeziku te izvanredni studenti plaćaju posebne iznose participacije/školarine sukladno aktima sastavnica Sveučilišta u Splitu, što se navodi u Posebnom dijelu Natječaja. 

V. UPISI
1. Svi pristupnici za upis na pojedini studij rangiraju se prema ostvarenim bodovima u razredbenom postupku.
2. Pravo na upis stječu pristupnici prema redoslijedu na rang-listi do popunjavanja upisne kvote.
3. Osobe s pravom izravnog upisa koje su na razredbenom postupku: 
· rangirane unutar upisne kvote, upisuju se unutar upisne kvote
· rangirane izvan upisne kvote, upisuju se izvan upisne kvote
4. Upisi će se obavljati tijekom rujna i listopada 2020. godine sukladno odlukama pojedine sastavnice Sveučilišta u Splitu, osim ako sporazumom (ili drugim aktom) o združenom ili zajedničkom studiju nije drugačije određeno.
5. Za upis se obvezno prilažu dokumenti prema popisima koji se nalaze u Posebnom dijelu Natječaja za pojedini studij.
1. Pristupnici prije upisa obvezno podmiruju upisninu, osim ako sporazumom (ili drugim aktom) o združenom ili zajedničkom studiju nije drugačije određeno.
2. Detaljnije obavijesti o provedbi, mjestu i vremenu upisa, kao i druge obavijesti, objavljene su u Posebnom dijelu Natječaja.

VI. UPISNINA
Studenti plaćaju upisninu u iznosu od 400,00 kn, osim ako sporazumom (ili drugim aktom) o združenom ili zajedničkom studiju nije drugačije određeno.

